Frysekirurgisk behandling.

Frysebehandling bruges i behandling af solskader som aktiniske keratoser og overfladisk basalcellecancer samt til seboroiske keratoser (gammelmandsvorter), almindelige vorter og kønsvorter.

**Fremgangsmåde**

* Vorter, gammelmandsvorter, og enkelte andre godartede hudlidelser med en optøningstid på under 20 sekunder kan fryses
* Der fryses direkte på vorten og ikke på huden omkring
* Behandlingen udføres med intervaller på mellem 3 – 6 uger

**Bivirkninger**

* Direkte efter behandlingen bliver huden rød og svier
* Et par timer efter behandlingen svulmer huden op og der kan komme en vabel. Dette er helt normalt
* Hvis det behandlede område sidder i ansigtet, kan hævelsen give anledning til nogen smerte
* Ved meget intens frysning kan der komme en vabel med let blødning

**Efter behandling**

De første dage efter kan det behandlede område blive såret og det kan væske fra såret. Vask såret med vand og sæbe eller klorhexidin sårrens. Det har bedst af luft, men hvis det væsker meget kan en lille forbinding bruges. Du kan i så fald klippe en almindelig tør forbinding til og sætte den på området, og evt. hæfte den med hudvenligt plaster. Når der dannes sårskorpe skal såret have luft, det skal dog stadig vaskes med vand og sæbe.

Der kan opstå lyst arvæv i det behandlede område, idet pigmentcellerne ødelægges af behandlingen. Dette ses mest hos mørkhudede personer. Arrene bliver pænest hvis de beskyttes mest muligt mod sollys.

Du kan kontakte os hvis du er i tvivl om efterbehandling af sårene.

**Links**

* http://www.dds.nu/wp-content/uploads/2012/07/vorter.pdf